Dana 14.ožujka ministrica Blaženka Divjak, putem virtualne učionice, obratila se ravnateljima. Iz obraćanja izdvojili smo bitno za osnovnu školu.

* Od ponedjeljka barem 18 država članica **EU** imat će zatvorene škole i druge institucije u području odgoja i obrazovanja.
* Prijelaz na **sustav poučavanja na daljinu u svega tri tjedna**, koji uključuje danonoćnu pripremu izuzetno je zahtjevan, zahtjeva motivirani rad, odgovornost i disciplinu svih uključenih, ali u tome smo zajedno i uz preuzimanje odgovornosti svjesni smo da ćemo mnoge probleme rješavati u hodu.
* Cilj je da do **srijede** uspostavimo funkcionalan sustav učenja na daljinu za sve učenike.
* Svi učenici će već od ponedjeljka pratiti nastavu putem HRT 3 (razredna nastava) i Sportske TV (svi ostali učenici).
* Svi dani od ponedjeljka se računaju kao **nastavni dani** i upisuju se u **e-Dnevnik**.
* O sustavima za online nastavu: Sustavi lokalno, ali niti globalno nisu dimenzionirani za ovakvo opterećenje pa rade usporeno i ponekad sa zastojima. Molimo za strpljenje i razumijevanje. **Učenici trebaju izvršavati aktivnosti u virtualnim učionicama**, ali ne treba inzistirati da to rade u realnom vremenu (sinkrono), nego tijekom dana jer možda imaju teškoća pristupiti internetu ili dijele uređaj s braćom i sestrama. Dakle, **bilo kada u tijeku dana** je prihvatljivo da učenici odrade svoje obaveze.
* Učitelji i nastavnici trebaju **pratiti aktivnosti učenika**, davati im zadatke, poticati ih na rad i okupljati u virtualne učionice. Nužno je da učenici, koliko je god to moguće, dobiju povratnu informaciju o svojem radu i napretku (vrednovanje kao učenje, vrednovanje za učenje). Tijekom nadolazeća dva tjedna **nema ocjenjivanja** (vrednovanja ishoda učenja).
* Upozorite učenike na **primjerene oblike ponašanja** u virtualnom okruženju, što znači da vrijede slična pravila primjerenog ponašanja i ophođenja kao i u učionici. Što znači da učenici za neprimjerene oblike mogu snositi posljedice.
* Od sredine tjedna na HRT 3 bit će i prijevod na znakovni jezik, a sve video materijale opremiti i titlovima.
* U ponedjeljak će svi učenici OŠ i maturanti imati mogućnost pratiti nastavu na televiziji.
* Razredna nastava na HRT 3 Škola na Trećem
* Viši razredi osnovne i maturanti na Sportskoj televiziji
* Škole u ponedjeljak do 12 sati imaju rok za uspostavu komunikacijskih kanala, u ponedjeljak razrednici trebaju testirati virtualne razrede, u utorak predmetni nastavnici testiraju virtualne razrede, a od srijede počinje nastava u virtualnom razredu za sve škole.
* **MZO** će isporučivati **osnovni raspored sati za cijelu Hrvatsku** za sve nastavnike koji nemaju spremna online predavanja.
* Ako nastavnik ima gotova svoja predavanja, njegovi učenici ne moraju pratiti sadržaj koji je isporučio MZO, nego predmetni nastavnik u virtualnom razredu isporučuje sadržaj i aktivnosti, ali tada to mora biti jasno istaknuto na mrežnim stranicama škole.

**DETALJNE UPUTE**

|  |  |  |  |
| --- | --- | --- | --- |
| **1.-4. razred OŠ** |  | **RH (bez Istarske)** | **Učenici koji su u školi** |
| **Učenici** |  | Pratiti Školu na Trećem od ponedjeljka. | U školi se neće odvijati nastava, a Školu na Trećem će pratiti u školi ako je njihov termin dok su u školi na rasporedu, inače od kuće. |
| **Roditelji** | Pratiti upute učitelja.  Svi materijali Škole na Trećem bit će dostupni i na zahtjev i na Youtubeu. | | Samo roditelji koji nemaju mogućnost ostaviti dijete pod nadzorom doma, ostavljaju dijete u školi (slično kao kod štrajka). |

|  |  |  |
| --- | --- | --- |
| **5. do 8. razred** |  | **RH (bez Istarske)** |
| **Učenici** |  | U ponedjeljak gledaju nastavu na Sportskoj televiziji i testiraju virtualni razred s razrednikom.  U utorak gledaju nastavu na SPTV i testiraju virtualni razred s razrednikom i predmetnim nastavnicima, idu u virtualni razred i slijede upute razrednika i predmetnih nastavnika. |
| **Roditelji** | Ako učenik nije bio aktivan cijeli dan u virtualnom razredu, svoj izostanak treba opravdati razredniku. | |

**Raspored prikazivanja Škole na Trećem HRT3**

|  |  |
| --- | --- |
| **razred** | **termin** |
| 1. razred OŠ | 8 – 10 h |
| 1. razred OŠ | 10 – 12.30 h |
| 1. razred OŠ | 13 – 16 h |
| 1. razred OŠ | 16 – 19 h |

**Raspored prikazivanja Sportska televizija (SPTV)**

|  |  |  |
| --- | --- | --- |
| **razred** | **termin** | **predmeti** |
| 1. razred OŠ | 8 – 9.30 h | MAT, HRV, PRI, ENG, NJEM |
| 1. razred OŠ | 9.30. – 10.45. h | POV, MAT, PRI, ENG, NJEM |
| 1. razred OŠ | 10.45 – 11.50 h | MAT, HRV, BIO, GEO |
| 1. razred OŠ | 11.50 – 12.45 h | HRV, MAT, BIO, ENG, NJEM |
| maturanti | 12.45.-14 h | MAT, HRV, GEO, ENG, NJEM |

* Na **mrežnim stranicama škole** će se objavljivati sve informacije s odgovarajućim rasporedom Poveznice (linkovima) na virtualne učionice bit će postavljene na stranice u ponedjeljak i utorak.
* S ciljem zaštite zdravlja djece, od ponedjeljka 16. ožujka 2020. godine obustavljaju se sve aktivnosti vezane uz upis djece u I. razred osnovne škole.
* Ministrica Divjak završila je obraćanje riječima : „Neće biti lako, i nikome u svijetu nije, ali uspjet ćemo ako svatko radi svoj posao odgovorno i najbolje što može, ali i ako ima jasnu viziju da „nije otok“ i da o njemu ovise drugi ljudi.“